Раніцай 22 чэрвеня 1941 года фашысцкая Германія без аб’яўлення вайны напала на СССР. Войскі Заходняй ваеннай акругі не былі поўнасцю прыведзены ў стан баявой гатоўнасці. Першымі ўдар прынялі пагранічныя заставы, кулямётныя і артылерыйскія разлікі ўмацаваных раёнаў. Пад націскам пераўзыходзячых па сваёй баявой магутнасці нямецкіх войскаў войскі Заходняй асобай акругі пачалі адступленне на ўсход. Быў сфарміраваны Заходні фронт. Жорсткія баі адбываліся пры пераправах праз раку Нёман, асабліва каля горада Масты, дзе праціўнік знішчыў амаль усе масты і пераправы. У аператыўнай зводцы штаба Заходняга фронту №8 ад 27 чэрвеня 1941 года адзначалася: “10-я армія. Часці арміі ажыццявілі планавы адыход і ў 10 гадзін 26 чэрвеня 1941 года галовамі калон падышлі да ракі Зяльвянка, пераправы якой былі захоплены праціўнікам. Звестак аб далейшым становішчы войск не паступіла”.